钦定古今图书集成/理学汇编/文学典/第161卷 > 《徐师曾文体明辩》 > 《书记》〈书 奏记 启 简 状 疏〉
## 钦定古今图书集成/理学汇编/文学典/第161卷 > 《徐师曾文体明辩》 > 《书记》〈书 奏记 启 简 状 疏〉

按：刘勰云：“书记之用广矣。考其杂名，古今多品，是故
有书、有奏、记，有启、有简、有状、有疏、有笺、有札”，而书记
则其总称也。夫书者舒也，舒布其言而陈之简牍也。
记者志也，谓进己志也。启，开也，开陈其意也。一云跪
也，跪而陈之也。简者略也，言陈其大略也。或曰手简，
或曰小简，或曰尺牍，皆简略之称也。状之为言陈也，
“疏之为言布也。”以上六者，秦汉已来，皆用于亲知往
来问答之间，而书启状疏，亦以进御。独两汉无启，则
以避景帝讳而置之也。又古者郡将奏笺，故黄香奏
笺于江夏，厥后专用于皇后、太子、诸王，其下遂不敢
称。而札独行于宋，盛于元，有叠副、提头、画一之制，烦猥可鄙。然以吕祖谦之贤而亦为之，则其习非一日
矣。故笺者今人所不得用，而“札”者吾儒所鄙而不屑
也。今取六者列之而辩其体：一曰《书》，书有辞、命、议论
二体；二曰奏、“记”，二者并用散文；三曰《启》，启有古体，有
俗体；四曰简，简用散文；五曰状，状用俪语；六曰《疏》，疏
用散文。然《状》与《疏》诸集不多见，见者仅有此体，故姑
著之，要未可为定体也。世俗施于尊者，多用俪语以
为恭，则“启”与“状疏”，大抵皆俗体也。盖尝总而论之，《书》
《记》之体，本在尽言，故宜条畅以宣意，优柔以怿情，乃
心声之献酬也。若夫尊卑有序，亲疏得宜，是又存乎
节文之间，作者详之。